Torbjørn Urfjell

Torbjørn Urfjell (født 3. november 1977) er en norsk byråkrat, artist, produsent og tidligere politiker (SV). Han er direktør for samfunn og arena i Kulturdirektoratet fra 2021. 

Urfjell har vært direktør for kultur, frivillighet og innbyggerdialog i Kristiansand kommune fra 2018 til 2021.  Han var direktør for Virke Produsentforeningen fra 2015 til 2018. Han var da også styreleder i TV-prisen Gullruten og medlem av Amandakomiteen som leder arbeidet med utdelingen av Amandaprisen. Urfjell har også vært Head of Strategy i Stordalen Foundation, kommunikasjonssjef i FN-sambandet og rådgiver i Geelmuyden Kiese.  Fra 2005 til 2007 var han politisk rådgiver i Utenriksdepartementet for utviklingsminister Erik Solheim. 

Før det var han politisk aktiv i 10 år. Urfjell var medlem av Aust-Agder fylkesting 2011-2015, Vest-Agder fylkesting 1999-2003 og Kristiansand bystyre 1999-2006. Han har også vært førstekandidat til Stortingsvalget for SV i Aust-Agder i 2001 og i Vest-Agder i 2005 og 2009.  

Torbjørn Urfjell har vært styreleder i Norsk Barnebokinstitutt,  , Kristiansand symfoniorkester , Fond for lyd og bilde, Riksoperastyret, Opera sør og har vært styremedlem i energiverstiftelsen Cultiva og i Fakultet for kunstfag ved Universitetet i Agder i to omganger.  

Urfjell har sunget i Oslo fagottkor siden 2006. Han var del av det første kullet som tok høyere utdanning i drag i Skandinavia gjennom videreutdanningen Kunsten å dragge ved OsloMet i 2022. Da oppstod drag-karakteren Daisy Bakken, som  særlig kjent for sin innsats for allsang. 

I 2024 overtok Torbjørn Urfjell Kongshavn kapell på Tromøya utenfor Arendal der han produserer konserter og kulturaktiviteter. 

Torbjørn Urfjell mottok i 2021 Fri Agder sin ærespris for sin innsats for skeives kår på Agder.

Han er gift med Viliame Vunasau-Naivalu.

 Referanser 

Kategori:Politiske rådgivere fra SV
Kategori:Lokalpolitikere i Kristiansand
Kategori:SV-politikere i Vest-Agder
Kategori:Tillitsvalgte i Sosialistisk Ungdom
Kategori:Norske kommunikasjonsfolk